DÔVODOVÁ SPRÁVA

KONTEXT NÁVRHU

1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (ďalej len „EGF“), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (ďalej len „nariadenie o EGF“).

2.Holandsko podalo 12. júla 2016 žiadosť EGF/2016/005 NL/Drenthe Overijssel Retail o finančný príspevok z EGF v dôsledku prepúšťania v hospodárskom odvetví klasifikovanom v rámci divízie 47 NACE Rev. 2 (Maloobchod, okrem motorových vozidiel a motocyklov) v regiónoch úrovne NUTS 2 NL13 – Drenthe a NL21 – Overijssel v Holandsku.

3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

ZHRNUTIE ŽIADOSTI

Žiadosť o príspevok z EGF EGF/2016/005 NL/Drenthe Overijssel Retail Členský štát Holandsko Dotknutý(-é) región(-y) (úroveň NUTS 2) NL13 – Drenthe NL21 – Overijssel Dátum podania žiadosti 12. júla 2016 Dátum potvrdenia prijatia žiadosti 12. júla 2016 Dátum žiadosti o dodatočné informácie 15. júla 2016 Termín na poskytnutie dodatočných informácií 6. septembra 2016 Termín na dokončenie posúdenia 29. novembra 2016 Kritérium zásahu článok 4 ods. 1 písm. b) nariadenia o EGF

Počet dotknutých podnikov 6 Odvetvie(-a) ekonomickej činnosti (divízia NACE Rev. 2) Divízia 47 – Maloobchod, okrem motorových vozidiel a motocyklov Referenčné obdobie (deväť mesiacov): 1. augusta 2015 – 1. mája 2016 Počet prepustených pracovníkov počas referenčného obdobia (a) 1 096 Počet prepustených pracovníkov pred referenčným obdobím alebo po ňom (b) 0 Celkový počet prepustených pracovníkov 1 096 Celkový počet oprávnených prijímateľov 1 096 Celkový počet dotknutých prijímateľov 800 Počet dotknutých mladých ľudí, ktorí nie sú zamestnaní, ani nie sú v procese vzdelávania alebo odbornej prípravy (NEET) 0 Rozpočet na personalizované služby (v EUR) 2 910 000 Rozpočet na využívanie EGF (v EUR) 121 250 Celkový rozpočet (v EUR) 3 031 250 Príspevok z EGF (60 %) (v EUR) 1 818 750

POSÚDENIE ŽIADOSTI

Postup

4.Holandsko podalo žiadosť EGF/2016/005 NL/Drenthe Overijssel Retail 12. júla 2016, t. j. do 12 týždňov odo dňa, keď boli splnené kritériá zásahu stanovené v článku 4 nariadenia o EGF. Komisia v ten istý deň potvrdila prijatie žiadosti a 15. júla 2016 požiadala Holandsko o dodatočné informácie. Tieto dodatočné informácie boli poskytnuté do šiestich týždňov od podania žiadosti. Lehota 12 týždňov od prijatia úplnej žiadosti, v ktorej by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 29. novembra 2016.

Oprávnenosť žiadosti

Príslušné podniky a príslušní prijímatelia

5.Žiadosť sa týka 1 096 pracovníkov prepustených v hospodárskom odvetví patriacom podľa klasifikácie NACE Rev. 2 do divízie 47 – Maloobchod, okrem motorových vozidiel a motocyklov. K prepúšťaniu došlo v regiónoch na úrovni NUTS 2 NL13 – Drenthe a NL21 – Overijssel.

Podniky a počet prepustených pracovníkov počas referenčného obdobia Aktiesport (Drenthe) 41 Perry Sport (Drenthe) 19 Aktiesport (Overijssel) 84 Perry Sport (Overijssel) 36 Dolcis (Drenthe) 19 Scapino (Drenthe) 209 Dolcis (Overijssel) 44 Scapino (Overijssel) 213 Manfield (Drenthe) 11 V&D (Drenthe) 125 Manfield (Overijsse) 27 V&D (Overijssel) 268



Celkový počet podnikov: 6 Celkový počet prepustených pracovníkov: 1 096 Celkový počet samostatne zárobkovo činných osôb, ktoré ukončili svoju činnosť: 0 Celkový počet oprávnených pracovníkov a samostatne zárobkovo činných osôb: 1 096

Kritériá zásahu

6.Holandsko predložilo žiadosť podľa kritérií zásahu uvedených v článku 4 ods. 1 písm. b) nariadenia o EGF, podľa ktorého je potrebných aspoň 500 pracovníkov, ktorí boli prepustení v referenčnom období deviatich mesiacov v podnikoch, ktoré fungujú v rovnakom hospodárskom odvetví vymedzenom ako divízia NACE Rev. 2 a nachádzajú sa v dvoch susediacich regiónoch úrovne NUTS 2 v členskom štáte. Celkovo došlo k prepusteniu 1 096 pracovníkov v regiónoch na úrovni NUTS 2 NL13 – Drenthe a NL21 – Overijssel. Referenčné obdobie pre žiadosť v dĺžke deviatich mesiacov trvalo od 1. augusta 2015 do 1. mája 2016.

Stanovenie počtu prepustených pracovníkov a prípadov ukončenia činnosti

7.Počet všetkých prepustených pracovníkov 1 096 počas referenčného obdobia bol vypočítaný od dátumu, keď zamestnávateľ v súlade s článkom 3 ods. 1 smernice Rady 98/59/ES písomne oznámil príslušnému verejnému orgánu plánované hromadné prepúšťanie. Holandsko pred dátumom dokončenia posúdenia Komisiou potvrdilo, že týchto 1 096 pracovníkov bolo skutočne prepustených.

Oprávnení prijímatelia